钦定古今图书集成/理学汇编/学行典/第200卷 > 陈邦宠
## 钦定古今图书集成/理学汇编/学行典/第200卷 > 陈邦宠

按《密县志》：陈邦宠由岁贡任山东武城县丞。于父母
疾病，昼夜榻侧，躬奉汤药。亲没，寝苫枕块，水浆不入
口者七日，感兄弟八人并守制如礼。及葬墓侧，筑庐
独居三年，每日抱土封冢哭拜，足迹不履城市。及出
庐，凡事如礼。率兄弟子侄辈六十馀人共守礼，四世
同居。明万历二十二年，巡按河南监察御史陈题请
曰：“纯孝可嘉，有张公艺之风焉。”奉旨建坊曰：“孝行之
门。”